  Наталья Тетерина 10-тӥ тулыспалэ Сарапул «Пельняньлэсь дунневыл нуналзэ» пусъёнэ итӥськоз. Со сярысь «ВКонтакте» мерлыко вотэсбамаз карлэн тӧроез Александр Ессен ивортӥз. «Пельнянь-фест» Кам шур дурын 13 часын кутскоз. Ужрад улсын вожвылъяськонъёс, эстафетаос, шудонъёс, эктон флешмобъёс, чипеен пельнянь кутонъя мастер-класс, яратоно кырӟанъёсъя марафон но пельнянь ярмарка ортчозы, аттракционъёс но синпель вузанъя ӝажыос ужалозы. Праздниклэн интригаез Ижкарысь но Сарапулысь командаос куспын «Гын сапеген хоккей» эшлыко шудон луоз Александр ЕссенМуниципалитетлэн кивалтӥсез ачиз но шудонэ пыриськоз шуыса кыл сётӥз. Тодэ вайытом, «Пельняньлэн дунневыл нуналэз» фестиваль Ижкарын 1-тӥ тулыспалэ пресс-лепкаен кутскиз. Та нуналъёсы элькунлэн шоркараз пӧртэм ӧръёсъя мастерскойёс ужало, кылсярысь одӥгаз «Нуныкай» центрысь ӧнерчиос Ижкарысь пиналъёсты удмурт лулчеберетэн тодматӥзы. 10-тӥ тулыспалэ Ижысь шор площадьын «Пельняньлэн дунневыл нуналэз» куинь интыын радъяськоз. Фестиваль улсын «Удмурт шумовка» кубок понна вожвылъяськозы. Тегъёс: Лулчеберет Сарапул Удмуртия пельнянь Удмуртиысьтуризм  